3. ลักษณะการประกอบธุรกิจ

ความเป็นมา

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) จดทะเบียนจัดตั้งบริษัทเมื่อวันที่
4 ธันวาคม 2532 ด้วยทุนจดทะเบียนและเรียกชำระแล้ว 125 ล้านบาท
เพื่อประกอบธุรกิจเป็นผู้ผลิตและจัดจำหน่ายผลิตภัณฑ์อีเล็คโทรนิคส์
โดยส่วนใหญ่เป็นการผลิตภายใต้เครื่องหมายการค้าของลูกค้าในรูปแบบของ Original
Equipment Manufacturing (OEM) ณ วันที่ 31 ธันวาคม 2555 บริษัทฯ มีทุนจดทะเบียน
4,277,556,192 บาทและ มีทุนชำระแล้วทั้งสิ้น 4,077,556,192 บาท และมีผู้ถือหุ้นใหญ่ คือ
(1) Kinpo Electronics Inc. เป็นบริษัทจดทะเบียนในไต้หวัน
เป็นผู้ดำเนินการผลิตและจัดจำหน่าย เครื่องคิดเลขอีเล็คโทรนิคส์, Electronics organizer,
Fax, GPS บริษัทมียอดสินทรัพย์รวม ณ วันที่ 30 กันยายน 2555 เป็นจำนวนทั้งสิ้น 40,896.40
ล้านเหรียญไต้หวัน (2) Compal Electronics Inc. เป็นผู้ดำเนินการผลิตและจัดจำหน่าย
Notebook บริษัทมียอดสินทรัพย์รวม ณ วันที่ 30 กันยายน 2555 เป็นจำนวนทั้งสิ้น 286,283.50
ล้านเหรียญไต้หวัน และ (3) Far Eastern International Bank
เป็นผู้เก็บรักษาหุ้นอ้างอิงของTaiwan Depositary Receipt (“TDR”) (Custodian ของ
TDR) ถือหุ้นอยู่ร้อยละ 18.81

ณ วันที่ 31 ธันวาคม 2555 กลุ่มบริษัท Kinpo ซึ่งประกอบไปด้วย Kinpo Electronics Inc.
และ Kinbolt International (Singapore) Pte. Ltd. , Far Eastern
International Bank (Custodian ของ TDR) และ Compal Electronics Inc.
ที่เป็นผู้ถือหุ้นใหญ่ของบริษัทฯ ได้ถือหุ้นของบริษัทร้อยละ 48.27 ร้อยละ 18.81 และร้อยละ 5.41
ตามลำดับ (รายละเอียดของการถือหุ้นสามารถดูรายละเอียดได้ในหัวข้อที่ 7.2 เรื่อง
ผู้ถือหุ้นของบริษัทฯ) โดยผู้ถือหุ้นในกลุ่มบริษัท Kinpo และ Compal
นี้ประกอบธุรกิจเป็นผู้ผลิตและจัดจำหน่ายผลิตภัณฑ์อีเล็คโทรนิคส์เช่นเดียวกันกับบริษัทฯ
อย่างไรก็ตามการผลิตและการจัดจำหน่ายของแต่ละบริษัทจะมุ่งเน้นการผลิตและจำหน่ายผลิตภัณฑ์หลักที่แตกต่างกัน
เช่น Kinpo Electronics, Inc. จะให้ความสำคัญและมุ่งเน้นกับผลิตภัณฑ์ประเภทเครื่องคิดเลข
Electronics organizer, Fax, GPS ส่วน Compal Electronics, Inc.
จะให้ความสำคัญและมุ่งเน้นกับผลิตภัณฑ์ประเภท Computer Notebook และ บริษัทฯ
จะให้ความสำคัญและมุ่งเน้นกับผลิตภัณฑ์ประเภท Printer, PCB Board,External Hard Disk
Drive ดังนั้นจึงไม่เกิดภาวะการแข่งขันกันเองในตลาด เนื่องจากบริษัทฯ กลุ่มบริษัท Kinpo และ
กลุ่มบริษัท Compal นั้นผลิตสินค้าคนละชนิดกัน ส่วนบริษัทฯในเครืออื่นๆ
ก็ไม่ได้ผลิตสินค้าแบบเดียวกัน

ทั้งนี้ Kinpo Electronics, Inc. มีการถือหุ้นใน Compal Electronics, Inc. ร้อยละ
3.81 และ Compal Electronics, Inc. มีการถือหุ้นใน Kinpo Electronics, Inc.
ร้อยละ 8.51 โดยมีกรรมการร่วมจำนวน 4 ท่าน อีกด้วย จากการถือหุ้นและการมีกรรมการร่วมนั้น
ทั้ง 2 บริษัทก็ยังไม่จัดว่าเป็นกลุ่มเดียวกัน เนื่องจากมีการถือหุ้นในสัดส่วนที่น้อย ผู้ถือหุ้นของทั้ง 2
บริษัทไม่ใช่กลุ่มเดียวกัน รวมทั้งกรรมการร่วมไม่ได้เข้าไปมีส่วนในการบริหารงานโดยตรง
และเมื่อพิจารณาถึงสัดส่วนของกรรมการร่วมต่อกรรมการทั้งหมดของ Compal Electronics,
Inc. ซึ่งเท่ากับ 4 ท่านต่อ 11 ท่าน กรรมการร่วมดังกล่าวจึงไม่สามารถควบคุมการออกเสียงได้
อีกทั้ง Kinpo Electronics, Inc. และ Compal Electronics, Inc.
ยังเป็นบริษัทจดทะเบียนในตลาดหลักทรัพย์ของประเทศไต้หวัน
ซึ่งต้องปฏิบัติตามกฎระเบียบและข้อบังคับของบริษัทจดทะเบียนในประเทศไต้หวัน
โดยเฉพาะอย่างยิ่งในเรื่องของความถูกต้องชอบธรรมของการใช้อำนาจของฝ่ายบริหารเพื่อไม่ให้ผู้ถือหุ้นเกิดความเสียหายได้

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในช่วง 3 ปี
ที่ผ่านมา

+----+-----------------------------------------------------------------+
| 25 | -   ในเดือน มีนาคม 2553 บริษัทฯ ได้ทำคำเสนอซื้อกิจการทั้งหมดของบริษัท       |
| 53 |     Avaplas Ltd. (ปัจจุบันเปลี่ยนชื่อเป็น Cal-Comp Precision            |
|    |     (Singapore) Ltd.) ซึ่งเป็นบริษัทจดทะเบียนในประเทศสิงคโปร์           |
| 25 |     ประกอบธุรกิจเกี่ยวกับการผลิตแม่พิมพ์หัวฉีดแบบพลาสติก                    |
| 54 |     โดยมีวัตถุประสงค์การลงทุน คือ                                     |
|    |     ต้องการเพิ่มความสามารถในการบริหารจัดการและการรวมตัวในแนวดิ่ง        |
| 25 |     (vertical integration) ของบริษัทฯ ทั้งนี้บริษัทฯ ได้ใช้เงินลงทุนทั้งสิ้น    |
| 55 |     584.42 ล้านบาทในการครอบครองกิจการทั้งหมดร้อยละ 100 ของทุนชำระแล้ว  |
|    |                                                                 |
|    |  และได้ทำการเพิกถอนหลักทรัพย์ออกจากตลาดหลักทรัพย์สิงคโปร์เสร็จสิ้นเรียบร้อยแล้ว |
|    |     เมื่อเดือนสิงหาคม 2553                                          |
|    |                                                                 |
|    | -   บริษัทฯ ได้จัดตั้งบริษัทย่อยในประเทศมาเลเซีย คือ Cal Comp (Malaysia)   |
|    |     SDN BHD ประกอบธุรกิจผลิตสินค้าอีเล็คโทรนิคส์                         |
|    |     โดยมีวัตถุประสงค์เพื่อขยายฐานธุรกิจและสนับสนุนความต้องการของลูกค้า       |
|    |     โดยบริษัทฯจะถือหุ้น 100% ของทุนทั้งหมด บริษัทฯ ได้ใช้เงินลงทุนจำนวน 7.3   |
|    |     ล้านเหรียญสหรัฐฯ หรือประมาณ 237 ล้านบาท                          |
|    |                                                                 |
|    | -   บริษัท Telian Corporation (“Telian”)                          |
|    |     ซึ่งดำเนินกิจการด้านการวิจัยและพัฒนาผลิตภัณฑ์โทรคมนาคมอยู่ในประเทศเกาหลี  |
|    |     และเป็นบริษัทร่วมของบริษัทฯ โดยบริษัทฯ ถือหุ้นอยู่ร้อยละ 23.84 คิดเป็น      |
|    |     798.64 ล้านวอนหรือประมาณ 21.24 ล้านบาท                         |
|    |     ได้ปิดกิจการลงเรียบร้อยแล้วในเดือนมกราคม 2552                      |
|    |     และบริษัทฯได้บันทึกการขาดทุนจากการลงทุนดังกล่าวไปเป็นที่เรียบร้อยแล้วตั้งแต่ปี |
|    |     2549                                                        |
|    |                                                                 |
|    | -   คณะกรรมการบริษัทฯ                                             |
|    |     มีมติอนุมัติการ                                                  |
|    | ขยายโรงงานในประเทศไทยเพื่อเพิ่มกำลังการผลิตและเติมเต็มความต้องการของลูกค้า |
|    |     โดยมีขนาดที่ดิน 13 ไร่ และใช้เงินลงทุนประมาณ 800 ล้านบาท             |
|    |                                                                 |
|    | -   บริษัทฯ ได้จัดตั้งบริษัทย่อยของ Cal-Comp Precision (Singapore) Ltd.  |
|    |     ณ เมืองตงกวน ประเทศจีน ชื่อบริษัท Avaplas Precision Plastics      |
|    |     (Dongguan) Co., Ltd. (ปัจจุบันเปลี่ยนชื่อเป็น Cal-Comp Precision    |
|    |     (Dongguan) Co., Ltd.) ประกอบธุรกิจผลิตชิ้นส่วนพลาสติก              |
|    |     วัตถุประสงค์การลงทุนเพื่อสนับสนุนการดำเนินงานของบริษัทฯ โดยบริษัท        |
|    |     Cal-Comp Precision (Singapore) Ltd. ถือหุ้นร้อยละ 100           |
|    |     และใช้เงินลงทุนประมาณ 1.2 ล้านเหรียญสหรัฐหรือประมาณ 38.72 ล้านบาท   |
|    |                                                                 |
|    | -   บริษัทฯ ได้เข้าลงทุนในบริษัท Metal Component Engineering Limited   |
|    |     (“MCE”)                                                     |
|    |     ซึ่งเป็นบริษัทที่ก่อตั้งในประเทศสิงคโปร์และจดทะเบียนซื้อขายหลักทรัพย์อยู่ใน     |
|    |     Catalist ของตลาดหลักทรัพย์สิงคโปร์ โดยบริษัทฯ                      |
|    |     ได้เข้าทำสัญญาเพื่อตกลงจองซื้อหุ้นสามัญออกใหม่แบบเฉพาะเจาะจงของ MCE    |
|    |     เมื่อวันที่ 12 สิงหาคม 2553 จำนวน 30,000,000 หุ้นหรือคิดเป็นร้อยละ 16.7 |
|    |     ของจำนวนหุ้นทั้งหมด มีมูลค่าคิดเป็นเงิน 2,100,000                     |
|    |     เหรียญสิงคโปร์หรือประมาณ 49,712,250 บาท (อัตราแลกเปลี่ยน 23.6725   |
|    |     บาทต่อ 1 เหรียญสิงคโปร์)                                        |
|    |     วัตถุประสงค์กา                                                 |
|    | รลงทุนคือเพื่อช่วยให้บริษัทฯสามารถปรับปรุงการบริหารจัดการและการรวมตัวในแนวดิ่ง |
|    |     (vertical integration) รวมถึงเพิ่มความสามารถในการแข่งขันด้านต้นทุน  |
|    |                                                                 |
|    | -   ในวันที่ 25 สิงหาคม 2553 บริษัท Doctor Mobile Incorporated        |
|    |     (“Doctor Mobile”) จัดตั้งขึ้น ณ ประเทศ British Virgin Islands    |
|    |     ได้ปิดกิจการลง ทั้งนี้ Doctor Mobile เป็นบริษัทที่เข้าลงทุนโดย บริษัท       |
|    |     Logistar International Holding Co., Ltd. (“LGT”)            |
|    |     ซึ่งเป็นบริษัทย่อยของบริษัทฯ ที่ถือหุ้นร้อยละ 100 LGT ได้ลงทุนใน Doctor     |
|    |     Mobile ทั้งสิ้นจำนวน 300,000 เหรียญสหรัฐฯ หรือคิดเป็นประมาณ 9.39     |
|    |     ล้านบาท คิดเป็นการถือหุ้นร้อยละ 10 ใน Doctor Mobile ดังนั้น LGT       |
|    |     ได้รับเงินจำนวนดังกล่าวคืนแล้ว                                     |
|    |                                                                 |
|    | -   เมื่อเดือน กันยายน 2553 บริษัทฯ ได้จัดตั้งบริษัทย่อยในประเทศสหรัฐอเมริกา   |
|    |     ชื่อ Cal-Comp Electronics (USA) Co., Ltd. (“CCET (USA)”)      |
|    |     โดยบริษัทฯ ถือหุ้นร้อยละ 100 และมีจำนวนเงินลงทุน 5 ล้านเหรียญสหรัฐฯ     |
|    |     หรือประมาณ 156.51 ล้านบาท                                     |
|    |     มีวัตถุประสงค์การลงทุนเพื่อขยายธุรกิจและการกระบวนการผลิต              |
|    |     รวมถึงสนับสนุนด้านการขายและการตลาดของบริษัทฯ ในภายหลังบริษัทฯ        |
|    |     ได้ทำการเพิ่มทุนใน CCET (USA) จาก 5 ล้านเหรียญสหรัฐ เป็น 15         |
|    |     ล้านเหรียญสหรัฐ                                                |
|    |                                                                 |
|    | -   Cal-Comp Electronics (USA) Co., Ltd. ได้เข้าซื้อหุ้นทั้งหมดของบริษัท  |
|    |     Spectragraphics Corporation Co., Ltd. ซึ่งเป็นบริษัท EMS         |
|    |     ในประเทศสหรัฐอเมริกาที่ผลิตอุปกรณ์เก็บข้อมูล (storage) และ            |
|    |     สินค้าระบบเน็ตเวิร์ค โดย CCET(USA) ได้ถือหุ้นร้อยละ 100 ในบริษัทดังกล่าว  |
|    |                                                                 |
|    | -   คณะกรรมการบริษัทฯ มีมติอนุมัติให้ลงทุนและจัดตั้งบริษัทย่อยของ Cal-Comp     |
|    |     Precision (Singapore) Ltd. ณ เมือง Wujiang ประเทศจีน ชื่อบริษัท   |
|    |     Avaplas Precision Plastics (Wujiang) Co., Ltd.              |
|    |     (ปัจจุบันเปลี่ยนชื่อเป็น Cal-Comp Precision (Wujiang) Co., Ltd.     |
|    |     ประกอบธุรกิจผลิตชิ้นส่วนพลาสติก                                    |
|    |     วัตถุประสงค์การลงทุนเพื่อสนับสนุนการดำเนินงานของบริษัทฯ ในประเทศจีน     |
|    |                                                                 |
|    | -   บริษัทฯได้เข้าลงทุนในบริษัท EMS ซึ่งตั้งอยู่ในประเทศบราซิล                |
|    |     โดยจำนวนเงินลงทุนไม่เกิน 10 ล้านเหรียญสหรัฐ หรือประมาณ 306.15       |
|    |     ล้านบาท ทั้งนี้บริษัทฯ                                             |
|    |     ได้ล                                                         |
|    | งนามในสัญญาซื้อขายกับบุคคลที่ไม่ได้เป็นบุคคลที่เกี่ยวโยงกันเพื่อเข้าซื้อหุ้นทั้งหมดจำนวน |
|    |     7,337,965 หุ้น ของ PHITRONICS INDÚSTRIA E COMÉRCIO DE         |
|    |     ELETRÔNICA E INFORMÁTICA LTDA. (“Phitronics”) ซึ่งเป็นบริษัท EMS |
|    |     (Electronics Manufacturing Services) ในประเทศบราซิล          |
|    |     ที่ผลิตเมนบอร์ดเป็นสินค้าหลัก ในภายหลังบริษัทแห่งนี้ได้เปลี่ยนชื่อเป็น CAL-COMP |
|    |     INDÚSTRIA E COMÉRCIO DE ELETRÔNICOS E INFORMÁTICA LTDA      |
|    |                                                                 |
|    | -   บริษัทฯได้ยกเลิกการออกและเสนอขาย Taiwan Depository Receipts     |
|    |     (TDR) ซึ่งที่ประชุมสามัญผู้ถือหุ้นปี 2553 ได้อนุมัติไว้จำนวนไม่เกิน 400        |
|    |     ล้านหน่วย                                                     |
|    |     เนื่องจากราคาเสนอขายนั้น                                        |
|    | ไกล้เคียงกับมูลค่าปัจจุบันสุทธิของบริษัทดังนั้นจึงไม่เพียงพอสำหรับการเสนอขายดังกล่าว |
|    |                                                                 |
|    | -   บริษัทฯได้จัดตั้งบริษัทย่อยในประเทศเม็กซิโกชื่อ Cal-Comp Electronics de  |
|    |     Mexico Co. SA de CV ด้วยจำนวนเงินลงทุน 5                       |
|    |     ล้านเหรียญสหรัฐเพื่อขยายธุรกิจและตอบสนองความต้องการของการดำเนินธุรกิจ  |
|    |                                                                 |
|    | -   ที่ประชุมสามัญผู้ถือหุ้นครั้งที่ 1/2554                                  |
|    |     ได้อนุมัติการออกใบสำคัญแสดงสิทธิเพื่อซื้อหุ้นสามัญของบริษัทสำหรับโครงการ     |
|    |     (Employees Stock Option Plan) (“ESOP 2011”)                 |
|    |     ให้กับพนักงานของบริษัทฯ และบริษัทย่อย จำนวน 200,000,000 หน่วย        |
|    |                                                                 |
|    | -   เมื่อวันที่ 2 เมษายน 2555                                        |
|    |     บริษัทฯได้จัดสรรใบสำคัญแสดงสิทธิที่จะซื้อหุ้นสามัญให้กับพนักงาน (ESOP)       |
|    |     โดยการออกใบสำคัญแสดงสิทธิจำนวน 200,000,000 หน่วย                |
|    |     ให้กับพนักงานผู้ได้รับการคัดเลือกของบริษัทฯและบริษัทย่อย                  |
|    |     ทั้งนี้ใบสำคัญแสดงสิทธินี้ได้จัดสรรฟรีให้กับพนักงานโดยมีอายุ 3 ปีนับจากวันจัดสรร |
|    |     ซึ่งมีอัตราการใช้สิทธิ 1 หุ้นสามัญต่อ 1 ใบสำคัญแสดงสิทธิ ราคาใช้สิทธิ 2.80   |
|    |     บาทต่อหุ้น และ ใบสำคัญแสดงสิทธินี้มิได้จดทะเบียนซื้อขายในตลาดหลักทรัพย์     |
|    |                                                                 |
|    | -   บริษัทฯได้จัดตั้งบริษัทย่อยในประเทศฟิลิปปินส์ ชื่อ New Kinpo Group         |
|    |     Technology (Philippines), Inc. ด้วยจำนวนเงินลงทุน 212,712,000  |
|    |     เปโซฟิลิปปินส์เพื่อขยายธุรกิจในต่างประเทศและตอบสนองความต้องการของลูกค้า |
+----+-----------------------------------------------------------------+

ภาพรวมการประกอบธุรกิจของบริษัทฯ บริษัทย่อย และบริษัทร่วม

การลงทุนในบริษัทย่อย บริษัทร่วมหรือบริษัทอื่นๆ บริษัทฯ
จะพิจารณาที่ความเหมาะสมในการสร้างรายได้ หรือผลประโยชน์ที่บริษัทฯจะได้รับเป็นสำคัญ
ในปัจจุบันบริษัทฯมีนโยบายที่จะขยายฐานธุรกิจไปสู่ธุรกิจโทรคมนาคม และคอมพิวเตอร์
บริษัทฯจึงดำเนินการพัฒนาและขยายธุรกิจโดยการลงทุนในบริษัทย่อย บริษัทร่วม
บริษัทฯได้จัดตั้งโรงงานในประเทศจีนตั้งแต่ปี 2546 สร้างโรงงานเพิ่มเติมในประเทศมาเลเชีย
และลงทุนในบริษัททั้งในสิงคโปร์ สหรัฐอเมริกา บราซิล เม็กซิโกและฟิลิปปินส์ในปี 2553-2555
เพื่อสร้างฐานการผลิตที่มีต้นทุนต่ำให้บริษัทฯสามารถแข่งขันและตอบสนองความต้องการของลูกค้าอีกทั้งพัฒนาโครงสร้างของบริษัทแบบบูรณาการ
เพื่อให้บริษัทฯสามารถขยายฐานลูกค้าและการผลิตในตลาด EMS ระดับโลกได้

โครงสร้างการถือหุ้นของบริษัทในกลุ่ม ณ วันที่ 31 ธันวาคม 2555

โครงสร้างรายได้จากแต่ละสายผลิตภัณฑ์

  -------------------- --------- -------- --------- --------- --------- --------
  กลุ่มสินค้า              2553               2554                2555      

                       ล้านบาท    %        ล้านบาท    %         ล้านบาท    %

  กลุ่มอุปกรณ์คอมพิวเตอร์    101,195   80.43    114,013   85.82     113,480   80.05

  กลุ่มอุปกรณ์โทรคมนาคม    24,404    19.40    17,966    13.52     26,713    18.85

  รวมรายได้จากการขาย    125,599   99.83    131,929   99.34     140,193   98.90

  รายได้อื่นๆ             218       0.17     782       0.66      1,562     1.10

  รวมรายได้ทั้งสิ้น         125,817   100.00   132,851   100.00    141,755   100.00
  -------------------- --------- -------- --------- --------- --------- --------

เป้าหมายในการดำเนินธุรกิจของบริษัทฯ

อุตสาหกรรมการผลิตผลิตภัณฑ์อีเล็คโทรนิคส์
เป็นอุตสาหกรรมที่มีการเปลี่ยนแปลงอย่างรวดเร็วไม่ว่าจะเป็นทางด้านเทคโนโลยีหรือรูปแบบของตัวผลิตภัณฑ์
สำหรับการผลิตแบบ Original Equipment Manufacturing (OEM) และการผลิตแบบ
Original Design Manufacturing (ODM) ผู้ประกอบการต่าง ๆ จะต้องใช้ความรู้
ความชำนาญ ความเชี่ยวชาญพิเศษ
เพื่อให้สามารถตอบสนองต่อความต้องการของผู้บริโภคที่เปลี่ยนแปลงไปได้เป็นอย่างดีและรวดเร็ว

ดังนั้น บริษัทฯ มีเป้าหมายในการเป็นผู้นำในธุรกิจผลิตผลิตภัณฑ์อีเล็คโทรนิคส์ Electronic
Manufacturing Services (EMS)
โดยเน้นคุณภาพของผลิตภัณฑ์และบริการที่แตกต่างสามารถตอบสนองต่อความพึงพอใจสูงสุด
เน้นการมีต้นทุนในการผลิตที่ต่ำเพื่อเป็นจุดดึงดูดลูกค้าและเป็นผู้นำทางด้านต้นทุน
โดยจะมีการประเมินผลการผลิต มีการตรวจสอบคุณภาพการผลิต (Quality control system)
และมีการปรับปรุงประสิทธิภาพในสายการผลิต เน้นการจัดการที่มีคุณภาพ
และพัฒนาทรัพยากรบุคลลากรของบริษัทฯ โดยเปิดสถาบันอบรมหลักสูตรช่างเทคนิคของบริษัทฯ
และการจัดส่งสินค้าที่ตรงต่อเวลาให้กับลูกค้า เพื่อให้สอดคล้องกับเป้าหมายของบริษัทฯ

นอกจากนี้ บริษัทฯ ยังมีเป้าหมายในการขยายการลงทุนไปยังภูมิภาคต่างๆทั่วโลก
เพื่อเพิ่มฐานการผลิตและสามารถเข้าถึงความต้องการของลูกค้าได้หลากหลายขึ้น
รวมถึงการพัฒนาระบบคอมพิวเตอร์และเทคโนโลยีเพื่อบูรณาการ ผสมผสาน แหล่งทรัพยากรต่างๆ
เข้าไว้ด้วยกัน
ก่อเกิดเป็นโครงข่ายการผลิตที่แข็งแกร่งโยงใยทั่วทั้งภูมิภาคทำให้ระบบการผลิตของบริษัทฯสามารถเชื่อมโยงกันได้ทุกๆที่
เพื่อสร้างความพึงพอใจสูงสุดให้กับลูกค้าทั้งด้านคุณภาพของสินค้า
การบริการและการจัดการด้านเวลาอย่างมีประสิทธิภาพ